KZN-dokter verkrag glo manspasiënt‘n 25-jarige dokter is in Estcourt, KwaZulu-Natal in hegtenis geneem nadat hy glo een van sy manspasiënte verkrag het. “Die dokter het glo die 21-jarige man Woensdagaand vir drankies genooi, hom dronk laat word en toe by sy huis in Macfarlaneweg verkrag,” het kol. Vincent Mdunge, woordvoerder van die polisie, gesê. Die vermeende slagoffer het glo wakker geword toe die dokter besig was om hom te verkrag. Hy het die perseel verlaat en die saak by die polisie aangemeld. Die dokter is in hegtenis geneem en het Vrydag in die landdroshof in Estcourt verskyn.